cyanic-selkie/wikianc huggingface dataset:
Трансматеријали
Вакумирани изолациски панели
Вакумираните изолациски панели (VIP = Vacuum insulation panels) со право може да станат материјали на иднината. ВИП работи на ист принцип како шише од термос: кога возухот ќе се извлече од празнината на еден сад со дупли ѕидови, спроведувањето топлина нагло се намалува. Металниот слој на површината, понатаму го намалува пренесувањето на топлина со инфрацрвено зрачење.
Панелите со дебелина од два сантиметри, ефикасно изолираат како 20 см минерални влакна.
Светлечки блокови
Светлeчките блокови покажаа дека нивната издржливост на влијанија е во просек трипати поголема од издржливоста на повеќеслојните сигурносни стакла и дека имаат шест пати поголема отпорност на удар од отпорноста на обичното стакло.
Освен тоа, светлeчките блокови се за 50% посветли од стаклото.
Супер црно
Британските научници го измислиле најтемниот материјал на планетата Земја - Супер црниот премаз кој може да доведе до револуција на оптичките инструменти, бидејќи рефлектира 10 до 20 пати помалку светлина од црната боја која моментално се произведува, а која се користи за да се намали несаканата рефлексија. Клучот за црната боја на премазот од никел и фосфор е во тоа што нивната површина е издупчена со микроскопски кратери. Со светлосен извор под соодветен агол, премазот рефлектира помалку од 0.35%. Црната боја рефлектира околу 2.5% - седум пати повеќе. =Столица од јаглеродни влакна= Целосно изработена од јаглеродни влакна, столицата Z5 тежи само 6 кг. a издржува тежина која надминува 550 кг. Технологијата која е употребена за да се изработи оваа столица, првенствено била развиена за употреба во армијата и таа е основна компонента во сите модерни борбени авиони.
Структури од растегливо платно
Провокативни структури од растегливо платно кои се трансформираат се соодветни за употреба за време на забавни настани, специјални настани, изложби и трговски саеми или секаде каде што е соодветна архитектурата од платна. Направени од растеглив најлон, овие структури нудат менлива површина за секој тип проекција или осветлувачка површина, вклучувајќи предна или задна видео проекција.
Mother Mother
Mother Mother — канадска инди рок група од островот Квадра, Британска Колумбија. Групата се состои од Рајан Гулдемонд на гитара и како вокал, Моли Гулдемонд и Јасмин Паркин на клавијатура и како следечки вокали, Али Сијадат на тапани и Мајк Јанг на бас. Долгогодишниот басист Џереми Пејџ ја напуштил групата во 2016 година.
Во 2005 година, тие независно го издале својот албум првенец со наслов „Mother“. Тие подоцна го промениле своето име во „Mother Mother“ и повторно го издадале албумот во 2007 година со изменетиот наслов „Touch Up“, а во повторното издавање се појавиле и неколку нови песни.
Вториот албум на групата „O My Heart“ бил издаден на 16 септември 2008 година; нивниот трет албум „Eureka“ бил издаден на 15 март 2011 година; четвртиот албум „The Sticks“ бил издаден на 18 септември 2012 година; петтиот албум „Very Good Bad Thing“ бил издаден на 4 ноември 2014 година со американско издание на 7 април 2015 година; а нивниот шести албум „No Culture“ бил објавен на 10 февруари 2017 година со уште едно издание на Def Jam Recordings во САД. Седмиот и последен албум „Dance and Cry“ бил објавен на 2 ноември 2018 година.
Историја
Групата започнала во заливот Хериот, Британска Колумбија во јануари 2005 година, кога гитаристот и вокалистот Рајан Гулдемонд бил на музичко училиште и сакал да основа група заснована на вокални поп песни. Тој ја внесе својата сестра Моли во групата, заедно со нејзината пријателка од колеџот, Дебра-Џин Крилман, за да го придружуваат неговиот вокал за песните што ги напишал, а триото свиреа акустични изведби пред да ги додадат тапанарот Кентон Ловен и басистот Џереми Пејџ.
Петте члена започнаа да свират под името Mother, а есента 2005 година, тие независно издадоа албум со исто име. Овој деби албум е снимен со Хауард Редекоп, кој исто така работел со The New Pornographers и Tegan and Sara. Кога провинцијата Ванкувер ја оценила групата „Mother“ како една од петте најдобри музички групи во 2007 година, тие започнаа да добиваат признанија за нивниот деби албум.Во летото 2006 година, отворија за австралиската група „The Cat Empire“ на распродадениот меѓународен џез фестивал во Ванкувер. Подоцна истата година, тие дебитираа во централна Канада на Меѓународниот џез-фестивал во Монтреал на 29 јуни, како и во Торонто на 1 јули, Денот на Канада, во центарот Харбурфронт.
Во октомври 2006 година, откако свиреше сет на поп фестивалот во Монтреал, членовите на „Mother“ се состанале со музичката куќа Last Gang Records и подоцна потпишале договор со четири албуми. Во тој момент, етикетата им предложи да го сменат името за да избегнат правни проблеми и тие се преименуваа во Mother Mother. На 20 февруари 2007 година, групата повторно го издала својот деби албум, под новото име, реименувајки го албумот „Touch Up“ и додавајќи две нови песни и уметност поразлична од оригиналот.
Групата го издала својот втор албум „O My Heart“ во 2008 година. Подоцна истата година, на 3 декември, беше објавено дека Дебра Џан Крилман ја напуштила групата. На 26 јануари 2009 година, групата го објавила приклучувањето на Јасмин Паркин како нова пејачка и клавијатуристка.
Третиот албум насловен „Eureka“ бил објавен на 15 март 2011 година. Водечката песна на албумот „The Stand“ влегол во Топ 100 во Канада во мај 2011 година и го достигнал 76. место во текот на истата седмица.
Во 2014 година, групата потпишала договор со Universal Music Canada за производство на нивниот петти албум „Very Good Bad Thing“ кој бил објавен на 4 ноември 2014 година. Првата песна од албумот „Get Out The Way“ беше објавен на 15 јули 2014 година.
Mother Mother изведуваа во Брамптон за време на новогодишните прослави на Онтарио на крајот на 2016 година.
На 24 ноември 2016 година, бендот ја објави својата Canadian No Culture турнеја. Нивната турнеја започна во Њу Бранзвик во февруари 2017 година и заврши во Британска Колумбија на крајот на март 2017 година.
На 10 февруари 2017 година бил бјавен нивниот шести албум „No Culture“. Главната песна од албумот „The Drugs“ бил објавен на 4 ноември 2016 година.
На 2 ноември 2018 година, групата го издала својот седми студиски албум „Dance and Cry“. Првата песна од албумот „Get Up“ била објавена на 14 септември 2018 година. Бендот го поддржа албумот со турнејата Dance and Cry, изведувајќи 26 перформанси низ Северна Америка, почнувајќи од 7 февруари 2019 година во Ванкувер и завршувајќи на 16 март 2019 година во Бафало, Њујорк. Турнејата вклучувала распродадена претстава во театарот „Гремерси“ во Њујорк.
Список на честички
Ова е список на различните видови честички кои се среќаваат (или за кои се смета дека постојат) во вселената.
Елементарни честички
Елементарните честички се честички без измерлива внатрешна структура, т.е. не се составени од други честички, и како такви претставуваат основно градиво во квантната теорија за полето. Постојат многу семејства и потсемејства на елементарни честички и се делат во зависност од спинот. Фермионите имаат полуцелоброен спин, додека пак бозоните имаат целоброен спин. Сите честички во стандардниот модел се опитно забвележани, заклучно со Хигсовиот бозон во најново време.
Фермиони
Фермионите се една од двете основни класи на честички (покрај бозоните). Опишани се со Ферми-Дираковата статистика и имаат квантни броеви опишани од Паулиевото начело на исклучување. Во нив спаѓаат кварковите и лептоните, како и било која сложена честичка сочинета од непарен број кваркови и лептони, како што се сите бариони и многу атоми и јадра.
Секој фермион има полуцелоброен спин; кај сите познати елементарни фермиони, ова изнесува. Сите познати фермиони, освен неутрината, исто така се Диракови фермиони, што значи дека секој има своја античестичка. Не е познато дали неутриното е Дираков или Мајоранин фермион. Фермионите се основното градиво на сета материја. Постојат такви што дејствуваат преку бојна сила и оние кои не дејствуваат така. Според стандардниот модел, постојат 12 вида елементарни фермиони: шест кваркови и шест лептони.
Кваркови
Кварковите се основни составници на хадрони и делуваат преку силно заемодејство. Тие се единствените познатиносители (посредници) на дробен полнеж, но во природата се среќаваат само онакви со целобројни полнежи бидејќи кварковите се здружуваат во групи од три (бариони) или групи од две со антикваркови (мезони). Нивните античестички се антикварковите, кои се истоветни на нив, но со обратен полнеж (на пр. горниот кварк има полнеж од +, додека горниот антикварк има полнеж од −), боен опсег и барионски број. Постојат шест вкуса на кваркови; трите позитивно наелектризирани кваркови се нарекуваат „кваркови од горен тип“, а трите негативно наелектризирани кваркови се „кваркови од долен тип“.
Лептони
Лептоните не дејствуваат преку силното заемодејство. Нивните античестички се антилептоните, кои се истоветни на нив, но со обратен полнеж и лептонски број. Античестичката на електронот е антиелектронот, кој речиси секогаш се нарекува „позитрон“ од историски причини. Постојат шест лептони; трите наелектризирани лептони се наречени електроновидни лептони, а неутралните лептони се нарекуваат неутрина. Неутрината се колебаат, што значи дека неутронот со одреден вкус нема предодредена маса, туку постои во суперпозиција на масени сопствени состојби. Хипотетичкиото тешко десно неутрино, наречено тромаво неутрино, е изоставено од списокот.
Бозони
Бозоните се една од двете основни класи на честички (покрај фермионите). Се определуваат со Бозе-Ајнштајновата статистика и сите имаат целобројни спинови. Бозоните можат да бидат елементарни (како фотоните и глуоните) или сложени (како мезоните).
Елементарните бозони одговорни за четирите основни сили на природата се нарекуваат посреднички честички, т.е. носители (баждарни бозони). Посредник на силното заемодејство е глуонот, посредници на слабото заемодејство се W и Z бозоните, а некои претпоставуваат дека гравитацијата ја посредува гравитонот, иако истиот не е предвиден со стандардниот модел, туку други теории во рамките на квантната теорија за полето.
Хигсовиот бозон игра улога во електрослабата теорија као причинител на масите на честичките. Во процесот наречен Хигсов механизам, Хигсовиот и другите баждарни бозони во стандардниот модел се здобиваат со маса преку спонтано нарушување на симетријата на баждарниот SU(2). Минималниот суперсиметричен стандарден модел (МССМ) претполага неколку Хигсови бозони.
Хипотетички честички
Суперсиметричните теории го предвидуваат постоењето и на други честички, кои се нарекуваат хипотетички или претпоставени честички. Засега (2016) ниедна од нив не е опитно потврдена:
Напомена: како и фотонот, Z-бозонот и W± бозоните се суперпозиции на полињата B0, W0, W1 и W2 — фотиното, зиното и вино, виното± по дефиниција се суперпозиции на биното0, виното0, виното1 и виното2. Без оглед дали се засноваме на изворните гејџина или овие суперпозиции, единствените предвидени физички честички се наутралината и чарџината како нивна суперпозиција заедно со хигсината. Други теории го предвидуваат постоењето на дополнителни бозони:
Огледалните честички се предвидуваат со теориите кои ја повраќаат парната симетрија.
Магнетен монопол е општ назив за честичките со ненуларнен магнетен полнеж. Се предвидуваат во некои ТГО-теории.
Преоните се предложени потчестички на кварковите и лептоните, но сите современи опити во судирачи на честички ја исклучуваат можноста за нивно постоење.
Клауца–Клајновите кули од честички се предвидуваат со некои модели со повеќе димензии. Вондимензионалниот импулс се пројавува како дополнителна маса во четиридимензионално простор-време.
Хадрони
Хадроните се дефинираат како силно заемоделувачки сложени честички. Можат да бидат:
Кварковите модели, првпат предложени во 1964 г. независно од Мари Гел-Ман и Џорџ Цвејг (кој кварковите ги нарекувал „асови“), го опишуваат познатите хадрони како честички составени од валентни кваркови и/или антикваркови, силно врзани со бојна сила, на која ѝ посредуваат глуоните. Секој хадрон има и „море“ од виртуелни парови кварк-антикварк.
Бариони
Секој обичен барион (сложен фермион) содржи три валентни кваркови или три валентни антикваркови.
Во поново време постојат показатели за постоењето на егзотични бариони, но забележани се и одречни резултати. Нивното постоење е несигурно.
Мезони
Обичните мезони се сочинети од валентен кварк и валентен антикварк. Бидејќи мезоните имаат спин 0 или 1 и самите не се елементарни честички, тие се сложени бозони. Примери за мезони се пионот, каонот и J/ψ-мезонот. Во квантните хидродинамички модели, мезоните посредуваат во преостанатата јака сила меѓу нуклеоните.
Досега се забележани позитивни белези за сите долунаведени егзотични мезони, но нивното постоење допрва треба да се утврди.
Атомски јадра
Атомските јадра се состојат од протони и неутрони. Секој вид јадро содржи даден број на протони и даден број на неутрони, и се нарекува „нуклид“ или „изотоп“. Јадрените реакции сменат еден нуклид во друг.
Атоми
Атомите се најмалите неутрални честички на кои се дели материјата по пат на хемиски реакции. Атомот се сотои од мало тешко јадро обиколено со релативно голем лесен облак од неутрони. Секој вид атом одговара на даден хемиски елемент. Денес се познати 118 хемиски елементи, од кои некои се вештачки создадени.
Молекули
Молекулите се најмалите честички на кои се делат неелементните супстанци, за притоа да ги задржат својствата на таа супстанца. Секој вид молекула одговара на дадено хемиско соединение. Молекулите се состојат од два или повеќе атоми, здружени во утврден состав. Таа е најосновната единица на материјата и е еднообразна.
Кондензирана материја
The field equations of физиката на кондензираната материја се извонредно слични на оние во високоенергетската честичка физика. Поради тоа, многу од теориите за честичките важат и за кондензираните материи. Пости низа возбудувања на полето, наречени квазичестички, кои можат да се предизвикаат и истражуваат. Тука спаѓаат:
Магри (река)
Магри е река во Русија, која тече низ територијата на областа Лазаревски во градот Сочи ( Територија Краснодар). Се влева во Црното Море.
Географија
Откако се спуштa од планините, реката тече низ одморалиштето микрообласт Магри, поминувајќи ги автопатот А147 и железницата.
На реката има водопад Магри.
Приказна
Се претпоставува дека името на реката Магри доаѓа од абхазиската амагра - „ракав“. Иако името на местото Магри доаѓа од името на маж и жена.
Забна согласка
Забна согласка (дентал) е согласка што се создава со приближување на јазикот до горните заби. Такви се such as, , , and in some languages. Забните гласови главно се разликуваат од гласовите што се создаваат со приближување на јазикот до непчениот венец (венечни), поради звучната сличност на гласовите и тоа што латиницата користи исти букви (t, d, n итн).
Во македонскиот јазик, забните согласки се јавуваат во облик на забновенечните согласки д, т, л, н, с, з, ѕ и ц. Меѓутоа, во табелата подолу се наведени чисто забни гласови, од кои во македонскиот е присутен само носниот забен глас во заемки како „банка“.
Во Меѓународната фонетска азбука, дијакритичниот знак за забна согласка е
Забни согласки
Забните и забновенечните согласки според МФА се следниве:
Константин Дука (син на Михаил VII)
Константин Дука (латински: Konstantin Dukas Porphyrogennetos, грчки: Κωνσταντίνος Δούκας Πορφυρογέννητος; околу 1074 — 12 август 1095/1097) — византиски соцар во периодот од околу 1074 до 1078 и од 1081 до 1087/1088 година.
Тој потекнува од византиска династија Дука. Константин бил на Михаил VII Дука, кој во периодот од 1071 до 1078 година бил цар на Византиското Царство и син на царот Константин X. Мајка му Марија Аланска била грузиска принцеза од ерменскиот род на Багратидите, ќерка на Баграт IV, царот на Грузија (1027— 1072). Таа се омажила по вторпат за цар Никифор III Вотанијат (1078 — 1081).
Наречен уште Багренороден бидејќи е роден во Багренската сала на Големата палата во Цариград, како неговиот чичко Константин Дука. Уште во август 1074 година, наскоро по раѓањето тој бил свршен за Олимпија односно Еелена од Отевил, ќерката на Робер Жискар, но се разделиле 1078 година. Малку по раѓањето на Ана Комнина (1 декември 1083 година), ќерка на царот Алексиј I Комнин, Константин бил свршен во 1084 година за неа и прогласен за коцар со Алексиј. Во 1087 година се родил Јован II Комнин, по кое Константин ги изгубил своите права како наследник и набргу потоа починал во Сер во Централна Македонија. Во 1097 година Ана се омажила за генерал Никифор Вриениј.
Список на јазици што користат кирилица
Ова е список на јазици кои користат кирилица, или пак кои користеле кирилица во одреден период од нивниот развој.
Кавкаски јазици
(Оваа група е именувана во едно поради географската положба, не според генетичката поврзаност.)
Маруан Фелаини
Маруан Фелаини-Бакиоуи (роден на 22 ноември 1987 во Етербек) — белгиски фудбалер, играч од средниот ред на Шандонг Луненг и поранешен репрезентативец на Белгија.
Роден во Етербек од марокански родители, Фелаини има играно за младинските состави на Монс, Боринаж и Шарлероа, пред да стигне во тимот на Стандард Лиеж. По освојувањето на Белгиското првенство тој се преселил во Англија и му се приклучи на Евертон. Таму бил избран за најдобар млад играч на клубот за сезоната 2008-09, кога неговиот тим загубил во финалето на ФА Купот.
Технички одлики
Фелаини е разноврсен играч од средниот ред. Тој е таканаречен box-to-box midfielder поради неговата способност подеднакво добро да ги извршува задачите и во одбраната и во нападот. Неговите физички предиспозиции му даваат предност во воздухот при играта со глава, а во кариерата на ваков начин постигнал многу голови. Поради ова, додека настапувал за Евертон еден период играл и како најистурен напаѓач.
Почетокот на кариерата
Роден во Етербек, Брисел, Фелаини започнал да игра фудбал на возраст од 8 години за Андерлехт. Првата љубов на Фелаини биле атлетските трки, на 10.000 метри. Како дете тој трчал до училиштето додека неговите соученици ги користеле секојдневните превозни средства како автобус или автомобил. Сепак, неговиот татко, Абделлатиф кој бил професионален фудбалер го водел својот син Маруан кон фудбалот. Во својата прва сезона во Академијата на Андерлехт, тој постигнал 26 гола а во втората тој постигнал 37. Тој беше на академијата на Андерлехт сè до 10-годишна возраст кога тој замина во Монс, поради тоа што неговиот татко добил нова работа во градот. Три години подоцна, тој заиграл за ФК Бусу Дур Боринаж пред да замине од клубот кога тој потпишал за Шарлероа. На возраст од 17 години, тој го потпишал својот прв постојан договор со екипата на Стандард Лиеж. Помеѓу 2006 и 2008 година, тој направил 84 настапи за клубот, постигнувајќи 11 голови. Тој е познат повоздушните двобои и издржливоста, кој го направија еден од најдобрите box-to-box играчи од средината на теренот во Белгиската Прва дивизија и тоа резултираше со освојувањето на една од најпрестижните во Белгија во 2008 година како и наградата за најдобар играч на сезоната со африканско потекло.
Евертон
По одбивањето да ја продолжи својата кариера во Манчестер Јунајтед и покрај интересот за него од Астон Вила, Реал Мадрид, Тотенхем и Баерн Минхен, Фелаини потпиша за Евертон во септември 2008 година на петгодишен договор од Стандард Лиеж за почетен надомест за трансферот од 15 милиони £ (во тоа време рекорден трансфер за еден белгиски играч и рекорден трансфер на Евертон). Тој го направи своето деби за Евертон во победата со 3-2 нагости против Стоук Сити на 14 септември 2008 година, а својот прв гол за тимот го постигна против Њукасл Јунајтед во натпревар што завршил 2-2 на Гудисон Парк на 5 октомври 2008. Фелаини продолжи со постигнување погодоци и ја заврши сезоната со постигнати 9 гола во неговата прва сезона, најмногу што тој постигнал во една сезона во клубот до денес.
За време на неговата дебитантска сезона, тој беше картониран 10 пати во првите 17 натпревари и избегнa долга суспензија по личното сослушување заради инцидентот со главниот судија, Кит Хакет, каде што тој ветил дека ќе го подобри своето однесување. Тој го зачува неговото ветување заработувајќи само 3 дополнителни ржолти картони во 16 натпревари по состанокот, иако неговиот вкупен резултат беше со најголем број на жолти картони од било кој друг фудбалер во Премиер лигата. Сепак, на крајот на сезоната 2008-09, добрите игри на Фелаини не беа незабележани и тој беше избран за најдобар млад играч на Евертон во сезоната.
За време на настапите во Англија тој стана познат и по неговата голема "афро" коса, станувајќи култен херој меѓу навивачите на Евертон кој редовно носат спортски афро перики во знак на Фелаини. За време на сезоната 2008-09 Фелаини беше поставен да игра како втор напаѓач, кога на Евертон му беа повредени сите напаѓачи, па поради тоа Фелаини најчесто играше зад еден друг играч од средината на теренот којшто беше користен како напаѓач, Тим Кејхил. Подоцна Фелаини се врати да игра на неговата омилена позиција со дефанзивни задачи во средниот ред. Неговите настапи кон крајот на 2009 и почетокот на 2010 година беа толку импресивни што менаџерот на Евертон Дејвид Мојс ги оценил како "толку добри како никој во лигата", а тој повторно го потврдил ова откако Фелаини беше избран за играч на натпреварот против Манчестер Сити на 16 јануари. Фелаини беше страшно повреден во дербито на Мерсисајд на 6 февруари против градскиот соперник Ливерпул, кога беше фаулиран со груб старт со две нозе од страна на Сотириос Киргијакос по што на гркот му беше покажан директен црвен картон, додека Фелаини не беше во можност да настапува повеќе во остатокот од сезоната 2009-10.
Фелаини претрпе повреда на глуждот во повторениот натпревар од ФА Купот против Челзи во февруари 2011 година иако тој беше во можност да игра во победата со 2-0 против Санндерленд една недела подоцна, но поради повредата предизвикана над него тој повторно мораше да го пропушти остатокот од една сезона (сега 2010-2011). Тој немаше одиграно официјален натпревар до август 2011 година, кога тој се појави како замена во поразот од 1-0 на неговиот тим од Квинс Парк Ренџерс на Гудисон Парк и го одигра целиот натпревар во следното коло, кога Евертон го победи Шефилд Јунајтед со 3-1 во Лига купот. Во ноември 2011 година тој потпиша нов пет-годишен договор со клубот. Фелаини ја завршил сезоната 2011-2012 како играч кој одземал најмногу топки, добил најмногу воздушни двобои и направил повеќе додавања од било кој друг во клубот.
Во првиот натпревар од сезоната 2012-13 во Премиер Лигата против Манчестер Јунајтед, Фелаини доби пофалби за неговите извонредни перформанси, откако тој го постигна единствениот гол во победата дома со 1-0. Тој продолжи да игра во одлична форма постигнувајќи уште еден погодок веќе во следното коло, кога Евертон со 3-1 ја надигра Астон Вила во гости.
Манчестер Јунајтед
На 2 септември 2013 година, Фелаини му се вратил на својот поранешен менаџер, Дејвид Мојс, приклучувајќи му се на Манчестер Јунајтед за сума од £ 27.500.000, во последен ден од летниот трансферен прозорец. Тој го направил своето деби за клубот на 14 септември, во победата со 2-0 против Кристал Палас, влегувајќи како замена на местото на Андерсон во 62-ата минута. На 17 септември, го направил своето деби во Лигата на шампионите почнувајќи како стартер во победата со 4-2 над Баер Леверкузен, што бил неговиот прв цел одигран натпревар за новиот клуб.
На 23 декември 2013 Фелаини имал операција на зглобот која го извадила надвор од акција до крајот на февруари 2014.
Репрезентативна кариера
Фелаини имал право да игра за Белгија или Мароко. Тој одбрал да ја претставува Белгија, уште во младите селекции. Тој учествувал на олимписките игри 2008 со репрезентацијата до 23 години и го освоил 4-тото место, откако биле поразени од Бразил во Битката за бронзата.
Неговото деби за сениорската репрезентација било во февруари 2007 година, а својот прв гол за сениорскиот тим го постигнал во поразот со 2-1 пораз од Португалија во квалификациски натпревар за Евро 2008.
Фелаини имал седум настапи во квалификациите за светското првенство во фудбал 2014 за Белгија, постигнувајќи еден гол, и успеал да помогне репрезентацијата да се пласира на завршниот турнир за првпат од Светското првенство 2002.
IC 1470
IC 1470 — галаксија во соѕвездието Лав, заведена во Новиот општ каталог на длабоконебесни тела.
Откривање
Објектот е откриен на 27 март 1906 година од страна на Макс Волф.
Податоци од набљудување
Според морфолошката класификација на галаксиите, IC 1470 е од видот *.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 11 ч 25 м 15,2 с, а неговата деклинација, односно висината на лакот на тој агол, +9° 39' 11"".
Други поделби
Проучување на IC 1470 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката.
1616
1616 (Римски бројки) — престапна година според општоприфатениот календар. Тоа била 1616 година од новата ера, 616. од вториот милениум, 16. од XVII век и седма од 1610-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 7124 и 7125 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 6366 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 5376 и 5377 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 2369.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1616 година се протега во 4252 и 4253, додека според второто гледиште, годината трае во текот на 4312 и 4313 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 2159. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1024 и 1025 исламска година.
Мемориска картичка
Мемориска картичкa е картичка која има способност да меморира дигитални податоци во себе. Мемориските картички се користат во дигиталните видео камери, мобилните телефони, mp3 плеерите, лаптоп компјутери и др. уреди, за складирање на песни, слики, видео клипови, документи, програми и сл.
Предмер
Предмер — текстуален прилог дел од основен проект, којшто содржи список на количини и опис на архитектонските и градежните материјали и инсталациите кои се проектирани да се вградат во градбата.
Опис
Предмерот се изработува во деталните димензии и количини, според сите поединечни архитектонски, градежни и технички позиции во проектот, по видови на материјал, инсталација и опрема именувана со нивните генерички имиња, односно според видот на работите и ги содржи сите потребни параметри за одредување на финансиската вредност на работите, како и проектираната градежна вредност на градбата. Се изработува до ниво на разработка и во форма која го прави применлив за тендерска документација, односно договор за изведување.
Кристијан Пулишиќ
Кристијан Мате Пулишиќ (роден 18 септември 1998 година) — американски професинален фудбалер кој настапува како играч од средниот ред за италијанскиот тим Милан и за репрезентацијата на САД.
Тернополска Област
Тернополската Област (украински: Тернопільська область) — една од 24-те области на Украина. Се наоѓа во западниот дел на земјата. Граничи со Ровненската, Ивано-Франковската, Лавовската, Хмелничката и Черновечката Област. Опфаќа површина од 13 823 км2. Во областа има 1 019 села и 44 градови.
1498 п.н.е.
1498 п.н.е. — година според општоприфатениот календар. Тоа била 1498. година пред новата ера, 498. од вториот милениум п.н.е., 98. од 15 век п.н.е. и деветта од 1490-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Мански јазик
Манскиот гелски јазик — јазик кој спаѓа во групата на келтските јазици. Овој јазик е потомок на староирскиот јазик. На овој јазик се зборува во островот Ман во Ирското Море.
Во денешно време овој јазик е проучуван само од луѓе кои имаат интерес кон јазиците. Неофицијално, како мртов јазик, манскиот е прогласен во XX век. Во 1901 година 9% од вкупниот број на население на Ман зборувало на манскиот јазик, а додека во 1921 година, тој број се намалил на само 1%. Како причина за тоа се наведува широкото користење на англискиот јазик како службен јазик на Велика Британија. Денеска постои само едно училиште кое држи предавања на мански јазик.
1498 п.н.е.
Други календари
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4010 и 4011 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 3252 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 2262 и 2263 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 745 пред основањето на Рим.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1498 година се протега во 1138 и 1139, додека според второто гледиште, годината трае во текот на 1198 и 1199 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, па така годината е 955 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 2184 и 2183 исламска година пред хиџра.
Откритија
1498 av. J.-C.
Молдавска кујна
Молдавска кујна – стил на подготвување на храната на жителите на Молдавија и нејзината отцепена област Приднестровие. Се состои главно од традиционална европска храна, како што се говедско месо, свинско месо, компири, зелка и разни житарици.
Заднина
Плодната почва на Молдавија произведува изобилство грозје, овошје, зеленчук, жито, месо и млечни производи, од кои сите ја нашле својата намена во националната кујна. Плодната црна земја во комбинација со употребата на традиционални земјоделски методи овозможува раст на широк спектар на храна во Молдавија.
Јадења
Можеби најпознато молдавско јадење е добро познатото романско јадење, мамалига. Тоа е јадење слично на качамакот и се служи како додаток на чорби и месо, но исто така може да се послужи само со разни додатоци – урда, павлака или џимиринки. Локални специјалитети се „бранца“ (саламурено сирење) и „ѓивечи“ (чорба со јагнешко или јарешко месо). Јадењата најчесто се придружени со локални вина.
Традиционално за молдавската кујна се јадења кои комбинираат разновиден зеленчук, како што се домати, бабури, модар патлиџан, зелка, грав, кромид, лук и праз. Зеленчукот се користи во салати и сосови, се пече, подготвува на пареа, се кисели, соли или маринира.
Различните видови борш (чорба)  вклучуваат широк спектар на супи со карактеристичен кисел вкус. Може да бидат супи од месо и зеленчук, или супи од риба, од кои сите се закиселени со борш (традиционално направени од трици) или сок од лимон. Пилешка супа со месо, позната како  зеама , е многу популарна.
Месните производи имаат посебно место во традиционалната молдавска кујна, особено како мезе или прво јадење. Свинско месо во фурна и на скара, говедски ќофтиња, познати како пржола и чифтеле), и багрем јагнешко на пареа се вообичаени. Месото и рибата често се маринираат и потоа се печат на скара.
Молдавски традиционални празнични јадења се сарма со мелено месо (позната во Романија како „сармале“, а во Турција како „долма“), пилав, свинска пивтија, тестенини, пилешко месо, итн. Празничната трпеза вообичаено е збогатена со печива, торти, ролати и земички, со разновидни филови (сирење, овошје, зеленчук, ореви, итн.), познати како козињак, паска, бранцоаиче и сфинтишори.
Во одредени области, кујната на различни етнички малцинства е предоминантна. Во источните области Украинците јадат боршч, на југ, Бесарабиските Бугари служат традиционална манџа (пилешко со сос), додека Гагаузите подготвуваат шорпа, многу зачинета овча супа, кај Русите популарни се пелмените (кнедли полнети со месо).
Пијалаци
За подготовка на вино се користат европските сорти грозје. Популарни грозја се совињон блан, каберне совињон и мускат. Главни домашни молдавски сорти се фетеаска, рара неагра и бусуиоака алба.
Ќерамида
Ќерамида, керамида или цреп  — градежен материјал кој се користи за покривање на градби за заштита од врнежи. Традиционално се изработуваат од локално достапни материјали како што е глината. Исто така се користат современи материјали како бетон, метал и пластика, а некои глинени плочки имаат водоотпорна глазура.
Ќерамидите се „закачуваат“ на рамката на покривот така што се фиксираат со клинци. Плочките обично се закачуваат во паралелни редови, при што секој ред го преклопува редот под него за да ја исклучи дождовницата и да ги покрие клинците што го држат подолниот ред. Има и ќерамиди за посебни позиции, особено каде се спојуваат рамнините на неколкуте терени. Тие вклучуваат гребени, вдлабнати ќерамиди. Истите се зацрврстуваат на различни начини, цементен малтер, клинци и др.
Облици (профили)
Во текот на времото се јавиле бројни облици (или „профили“) на ќерамиди. Такви се:
Облачинско Езеро
Облачинското Езеро е природно езеро во југоисточна Србија, на дваесетина километри западно од Ниш, во близина на Мали Јастребац. Езерото има приближно кружен облик и пречник од околу 1, во близина на селото Облачина (Општина Мерошина). Видливо е дури и од височина од околу 10.000 м.
Историја
Во 1960-ти години, покрај езерото е изграден јавен базен со широчина од речиси 100 метри, игралиште за кошарка и фудбалско игралиште, како и мотел со бунгалови на брегот на езерото. На брегот на езерото во тоа време била изградена викенд населба. Во тоа време тоа беше најпосетуваното дневно летувалиште на Ниш и сите од околината (а Прокупље е на дваесетина километри). Поради невнимание на надлежните, објектите беа запуштени во средината на 1980-тите.
Сепак, на почетокот на 21 век, околината на езерото беше преуредена така што брегот на езерото беше исчистен и направен висок земјен брег.
Туризам
Напролет на езерото се одржуваат извиднички акции од меѓународни размери, за да се исчисти езерото, и водата и брегот, за да биде сепак омилено излетничко место за жителите на Ниш и Прокупље.
Секоја година на езерото се одржуваа натпревари на млади спортски риболовци, што последниве години повеќе не е практика, пред сè поради лошото управување со езерото. Езерото порано редовно го порибуваше риболовното друштво од Ниш, додека од 2010 година до денес повеќе не го прави тоа, иако моментално стопанисува со ова езеро.
Од летото 2014 година Облачинското Езеро станало омилена дестинација за фудбалски кампови наменети за деца до 14 години, кои во тренажниот процес имаат на располагање големо фудбалско игралиште, терен на вештачка трева и базени. Следниве видови на забава се достапни за гостите во кампот целосно бесплатно: тенис (згура), пинг-понг, фудбал на маса, билијард и конзоли за игра. Поради горенаведеното, сите сместувачки капацитети на Облачинското езеро се распродадени една година однапред и се подготвуваат планови за проширување на сместувачките капацитети кои во моментов се скромни 60 места.
Езерото и неговата околина даваат одлични можности за рекреација, забава и туризам. Порано во околината имаше голем број овошни насади (насади) со познатата Облачинска вишна, а сега ги има многу помалку, пред сè поради тешките услови за стопанисување.
Долно Бунарбаши
Долно Бунарбаши (Κάτω Κεφαλάρι, Като Кефалари) — село во Општина Доксат во Драмски округ, Егејска Македонија, денес во областа Источна Македонија и Тракија, Грција.
Географија и местоположба
Селото се наоѓа на 10 километри јужно од градот Драма и на 6 километри јужно од Доксат.
Селото се наоѓа на надморска височина од 45 метри.
Отоманско Царство
По крајот на Балканските војни, селото било вклучено во составот на Грција. На пописот од 1913 година биле евидентирани 125 жители.
Според Лозанскиот договор потпишан помеѓу Република Турција и Република Грција, во селото било населено грчко население од Турција, додека муслиманското население ги напуштило своите домови.
Во 1927 година, селото било преименувано во Като Кефалари.
Латекс
Латекс - стабилна дисперзија (емулзија) на полимерни микрочестички во воден раствор. Пронајден е во природата, но синтетичките латекси можат да се направат со полимеризирање на мономер како што е стиренот што емулгирал со сурфактанти.
Среќна Нова ’49
Среќна нова ’49 е македонски филм од 1986 година, режиран од Столе Попов. Главните улоги ги толкуваат: Петар Арсовски, Мите Грозданов, Александар Ѓорчев, Мето Јовановски, Милица Стојанова, Светозар Цветковиќ, Владица Милосављевиќ, Гоце Тодоровски, Душко Костовски и Александар Шехтански. Тој се смета за едно од најуспешните македонски филмски остварувања и е единствениот македонски филм, покрај „Црно семе“ на Кирил Ценевски, што е избран да биде Југословенски кандидат за Оскар. Филмот е добитник е на низа награди и признанија, како: „Големата златна арена за најдобар филм“ на Фестивалот на југословенскиот игран филм во Пула (1986), како и Првата награда од публиката на Меѓународниот филмски фестивал во Порто Алегре (1991).
Латекс
Латекс како што се наоѓа во природата е млечна течност која се наоѓа во 10% од сите цветни растенија (ангиосперми). Тоа е комплексна емулзија која се состои од белковини, алкалоиди, скроб, шеќери, масла, танини, смоли и непца кои коагулираат при изложеност на воздух. Обично се ексудира по повредата на ткивото. Во повеќето растенија, латексот е бел, но некои имаат жолта, портокалова или црвена латекс. Од 17 век, латекс се користи како термин за течна супстанција во растенијата. Служи главно како одбрана против тревојадни инсекти. Латекс не треба да се меша со растителни пиперки; тоа е посебна супстанција, одделно произведена и со посебни функции.
Среќна Нова ’49
Содржина
Основната тема во филмот е донесувањето на Резолуцијата на Информбирото и нејзиното неприфаќање во македонската општествена средина. Дејството се одвива во кругот на едно семејство чии членови, наоѓајќи се во вакви историски околности, започнуваат да се прибираат околу еден круг на злото при што доаѓа до уништување на најдлабоките човечки чувства, односно до себеоткажување, до напуштање на сѐ она што дотогаш го красело нивниот лик.
Всушност, филмот е приказна за двајца браќa: постариот, Драгослав Ковачевски (Мето Јовановски) кој како студент се враќа од Советскиот Сојуз за веднаш потоа да биде лажно обвинет и затворен, и неговиот помал брат Коста (Светозар Цветковиќ) кој го согледува неморалот на властите во СФРЈ и сака да живее свој живот, независен од сите други околу него. Тој шверцува пеницилин и заработува доволно пари: ... Го имам клучот кој ги отвора сите врати ... Тој покажува наклонетост кон Вера (Владица Милосављевиќ), девојката на постариот брат додека тој е во затворот, за која на крајот се открива дека била советска шпионка; кога за тоа ќе се дознае, Вера се самоубива. Но, соперничката банда на Бугер (Петар Арсовски) полека ги „средува“ работите во тогашното скопско подземје и Коста, во безизлезна ситуација, се решава да ја напушти земјата и бега на запад. Никој дома не знае каде е заминат и што се случува со него. Истовремено, Драгослав се самоубива.
Локации
Филмот е снимен на повеќе локации: железничка станица во Суботица, скопско Маџир Маало, Буњаковец, реката Треска, Старата скопска чаршија,
Реакции
„Среќна Нова '49“ го означува почетокот и една од врвните точки на „неочеочекуваниот подем на македонската играна продукција“. За Роберт Алаѓозовски, почнувајќи токму од ова дело на Столе Попов, македонскиот филм „сукцесивно ги воведува маргиналните слоеви на македонското општество во центарот на кинестетското интересирање, доловувајќи ја со сите филмски средства нивната глобална слика, прикажувајќи ги нивните светови, сомнежи и стремења, но притоа особено инсистирајќи на субјективното авторско видување на филмската тема“. Филмот бил прогласен за најдобар југословенски филм за 1986 година и бил предложен за југословенски кандидат за Оскар, но сепак, не успеал да влезе во потесниот избор.
Награди
Филмот бил награден со повеќе филмски награди, како:
NGC 7379
NGC 7379 — спирална галаксија во соѕвездието Гуштер, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 7379 се споменува и како UGC 12187, MCG 7-46-18, CGCG 531-13, IRAS 22452+3958.
Откривање
Објектот е откриен на 22 септември 1876 година од страна на Едуар Жан Мари Стефан, со помош на рефлекторски телескоп, чијашто леќа имала пречник од 31,5 см.
Податоци од набљудување
Според морфолошката класификација на галаксиите, NGC 7379 е од видот SBa. Видливиот сјај со голо око изнесува 13,4 m, а оној во рамките на интервалот од минималната до максималната честота 14,3 m, додека површинскиот сјај изнесува 13,1 m/лм2. NGC 7379 има привидни димензии од 1,1' х 0,8'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 22 ч 47 м 32,9 с, а неговата деклинација, односно висината на лакот на тој агол, +40° 14' 21"". Положбениот агол на објектот е во износ од 81°.
Други поделби
Проучување на NGC 7379 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 69724. Во рамките на атласот на длабокото небо, Уранометрија 2000.00, објектот припаѓа на групата означена со бројот 87; додека во Каталогот на основни ѕвезди (GSC) е групиран под бројот 3218. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 537.
Јазично чистотништво
Јазично чистотништво или јазичен пуризам — настојување да се намали употребата на зборови од странско потекло во јазичниот речник на најниско можно ниво. Чистотата на јазикот се постигнува со отстранување на странски зборови и пронаоѓање соодветни зборови на мајчиниот јазик. Во понова употреба може да се воведат зборови како што се застареници, новотвореници, преведеници или зборови од сродни јазици.
Видови јазични чистотништва
Постојат повеќе видови на јазични чистотништва, кои се поделени според нивната природа. Сите видови можат делумно да бидат меѓусебно поврзани:
Ултрапуризам:
Пример за дело напишано на чист англиски јазик, Uncleftish beholdnig (Атомска теорија)
Цао (префектура)
Префектурата Цао или Цаочоу ― чоу (префектура) во императорска Кина со средиште на современиот Хезе или округ Цао во Шандонг, НР Кина. Постоел (со прекини) од 6 век до 1913 година.
Географија
Под династијата Суј, префектурата Цао го вклучувала округот Јуанќу. Административниот регион Цаочоу во династијата Танг е во пограничниот регион на современиот југозападен Шандонг и источен Хенан. Веројатно вклучува делови од современите:
Реал Бетис
Реал Бетис Баломпие почесто нарекуван како Реал Бетис  или само како Бетис, е шпански фудбалски клуб со седиште во Севиља, во автономната област Андалузија. Основан на 12 септември 1907 година, игра во Ла Лига, и ја освоил Сегунда Девизија во 2014–15 сезона. Своите натпревари ги игра на стадионот Бенито Виљамарин на југот од градот.
Реал Бетис ја освоил титулата во 1935 година и Кралскиот Куп во 1977 година и 2005 година.
Историја
Името "Бетис (Betis)" е добиено од Baetis, Римско име за реката Гвадалкивир (Guadalquivir) која поминува низ Севиља и по која е наречена Римската провинција. Реал било додадено во 1914 година откога клубот добил покровителство од Кралот Алфонсо XIII.
Основање
Соперниците на Бетис од градот, Севиља биле прв клуб од Севиља, кој бил основан во октомври 1905 година, додека вториот клуб, Sevilla Balompié бил основан во септември 1907 година. "Balompié" буквално се преведува како "фудбал", спротивно на најчесто прифатената англиканска верзија, "fútbol". Balompié бил основан од студенти од локалната Политехничка Академија, и бил во оптек две години пред официјално да биде признаен (во 1909 година); и покрај тоа, 1907 година останува датумот на официјалното основање на клубот.
По внатрешното одделување од Севиља, бил формиран друг клуб, Фудбалски Клуб Бетис. Во 1914 година, тој се припоил кон Sevilla Balompié. Клубот го стекнал неговото кралско покровителство истата година, и затоа го прифатил името Реал Бетис Баломпие. Обожавателите продолжиле да го нарекуваат клубот како Balompié и самите биле познати како Los Balompedistas сè до 1930-тите, кога Betis и придавката Béticos станале честа терминологија при дискусија за клубот и неговите следбеници.